**ՈՐՈՇՈՒՄ N ՏԾ/Է/558-2023/06-Ա**

**Վարչական տույժ նշանակելու մասին**

**քաղաք Երևան «26» հունվարի 2024թ․**

ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ նաև՝ Տեսչական մարմին) ղեկավար Գարեգին Խաչատրյանս, ուսումնասիրելով «ՀԵՆՈ ԵՎ ՈՐԴԻՆԵՐ» ՍՊ ընկերության (այսուհետ նաև՝ Ընկերություն) նկատմամբ Տեսչական մարմնի կողմից 27․12․2023թ․ կազմված թիվ ՏԾ/Է/558-2023․22 վերստուգման ակտը և վերստուգման փաթեթը՝

**ՊԱՐԶԵՑԻ**

Տեսչական մարմնի ղեկավարի 10․06․2022թ․թիվ ՏԾ/Է/762-2022-Ա հանձնարարագրի հիման վրա «ՀԵՆՈ ԵՎ ՈՐԴԻՆԵՐ» ՍՊ ընկերությունում իրականացվել է ստուգում, որի արդյունքում 01.08.2022թ․ տրվել է N 000120 կարգադրագիրը:

Տեսչական մարմնի ղեկավարի 12․06․2023թ․ թիվ ՏԾ/Է/558-2023 հանձնարարագրի հիման վրա Տեսչական մարմնի մասնագետների կողմից 2023 թվականի դեկտեմբերի 21-ից 22-ը՝ երկու աշխատանքային օրվա ընթացքում վերստուգում է իրականացվել «ՀԵՆՈ ԵՎ ՈՐԴԻՆԵՐ» ՍՊ ընկերությունում (ՀՎՀՀ՝ 09210974, ՀՀ, Սյունիքի մարզ, քաղաք Գորիս, Արցախյան խճուղի 4)։

 Վերստուգման արդյունքում 27․12․2023թ․ կազմվել է թիվ Է(22)08 արձանագրությունը և թիվ ՏԾ/Է/558-2023․22 վերստուգման ակտը, համաձայն որի՝ Ընկերության կողմից չեն վերացվել N 000120 կարգադրագրում նշված մի շարք խախտումներ, մասնավորապես՝

1․ Առկա չեն գազատարի տեխնիկական սպասարկման աշխատանքների արտադրական տեխնոլոգիական հրահանգները (Խախտվել է ՀՀ կառավարության 13.04.2023թ. N 539-Ն որոշում, Հավելվածի 2-րդ բաժնի, 3-րդ գլխի 75-րդ կետի պահանջը),

2․ Առկա չեն գազատարի տեխնիկական սպասարկման աշխատանքների կատարման անվտանգ մեթոդների հրահանգները (Խախտվել է ՀՀ կառավարության 13.04.2023թ. N 539-Ն որոշում, Հավելվածի 2-րդ բաժնի, 3-րդ գլխի 75-րդ կետի պահանջը),

3․ Առկա չեն գազատարի տեխնիկական սպասարկման աշխատանքների հրդեհային անվտանգության հրահանգները (Խախտվել է ՀՀ կառավարության 13.04.2023թ. N 539-Ն որոշում, Հավելվածի 2-րդ բաժնի, 3-րդ գլխի 75-րդ կետի պահանջը),

4․ Չի կատարվում գազատարի տեխնիկական շահագործման շրջայցային կամ տեխնիկական սպասարկում (զննում, կարգաբերում և մասնակի նորոգում) (Խախտվել է ՀՀ կառավարության 29.10.2004թ․ N 1843-Ն որոշում, հավելվածի II բաժնի 2-րդ գլխի 1-ին կետի «բ» ենթակետի պահանջը),

5․ Գազատարի տեխնիկական շահագործման պրոֆիլակտիկ պլանային վերանորոգումը չի կատարվում (Խախտվել է ՀՀ կառավարության 29.10.2004 թ. N 1843-Ն որոշում, Հավելվածի II բաժնի 2-րդ գլխի 1-ին կետի «բ» ենթակետի պահանջը),

6․ Առնվազն 2 ամիսը մեկ չի կատարվում կազմակերպության ստանդարտով սահմանված կարգով, տեխնիկական վիճակի զննումը, փակող և արտանետող ապահովիչ կափույրների գործելու պարամետրերի ստուգում (Խախտվել է ՀՀ կառավարության 29.10.2004թ․ N 1843-Ն որոշում, հավելվածի II բաժնի 4-րդ գլխի 7-րդ կետի «դ» ենթակետի պահանջը),

7․ Գազի տնտեսության շահագործման, սպասարկման և վերանորոգման հատուկ հրահանգները` հաստատված կազմակերպության գլխավոր ինժեների կողմից առկա չեն (Խախտվել է ՀՀ կառավարության 22.12.2005թ. N 2399-Ն որոշում, Հավելվածի հավելված N 26-ի I գլխի 2-րդ կետի պահանջը),

8․ Գազատար խողովակները չունեն արտադրող գործարանների հավաստագրերը կամ սեփականատիրոջ կողմից հաստատված դրանց պատճենները, որոնք հաստատում են խողովակների համապատասխանությունը ազգային ստանդարտներին կամ տեխնիկական պայմաններին (Խախտվել է ՀՀ կառավարություն 22․10․2005 թ. N 2399-Ն որոշում, հավելվածի VI բաժնի 5-րդ գլխի 2-րդ կետի պահանջը),

9․ Պահպանված չեն գազատարերի և ծառերի բների միջև հեռավորությունը, որը պետք է լինի 1,5 մետրից ոչ պակաս (Խախտվել է ՀՀ կառավարություն 22․10․2005 թ. N 2399-Ն որոշում, հավելվածի III բաժնի 9-րդ կետի պահանջը)։

 «**Վերահսկողություն իրականացնող լիազոր մարմիններ ճանաչելու մասին» ՀՀ կառավարության 22․08․2019թ․ թիվ 1071-Ա որոշման 6-րդ կետի համաձայն՝** քաղաքաշինության, տեխնիկական և հրդեհային անվտանգության, տրանսպորտի, էներգետիկայի, գեոդեզիական և քարտեզագրական աշխատանքների և հողօգտագործման, տիեզերական գործունեության ոլորտների նկատմամբ վերահսկողություն իրականացնող լիազոր մարմին ճանաչել Քաղաքաշինության, տեխնիկական և հրդեհային անվտանգության տեսչական մարմինը:

**«Էներգետիկայի բնագավառում և էներգասպառման ոլորտում պետական տեխնիկական վերահսկողության մասին» օրենքի 6-րդ հոդվածի 1-ին մասի «բ» կետի համաձայն՝** տեսչական մարմինը` էներգետիկայի բնագավառում գործունեություն իրականացնող անձանց և սպառողների էներգատեղակայանքների տեխնիկական ստուգումների արդյունքներով, տեխնիկական կանոնակարգերի և նորմատիվ իրավական այլ ակտերի պահանջների խախտումներ հայտնաբերելիս, կազմում է ակտ-կարգադրագրեր, վերահսկում դրանցում նշված պահանջների կատարումը և կայացնում որոշում՝ սույն օրենքով սահմանված պատասխանատվության միջոցների կիրառման մասին։

**Նույն օրենքի 8-րդ հոդվածի 2-րդ մասի «բ» կետի համաձայն՝** էներգետիկայի բնագավառում գործունեություն իրականացնող անձինք ու սպառողները պարտավոր են` տեսչական մարմնի տված կարգադրագրերի համաձայն և դրանցում նշված ժամկետներում իրականացնել միջոցառումներ՝ ուղղված տեխնիկական ստուգումների արդյունքում հայտնաբերված տեխնիկական կանոնակարգերի և նորմատիվ իրավական այլ ակտերի նորմերի խախտումների վերացմանը.

**Վարչական իրավախախտումների վերաբերյալ Հայաստանի Հանրապետության օրենսգրքի (այսուհետ՝ Օրենսգիրք) 2321-րդ հոդվածի համաձայն՝** էներգետիկայի բնագավառում և էներգասպառման ոլորտում պետական տեխնիկական վերահսկողություն իրականացնող լիազոր մարմինը քննում է վարչական գործեր և նշանակում վարչական տույժեր՝ սույն օրենսգրքի 104, 105 և 1061  հոդվածներով նախատեսված վարչական իրավախախտումների վերաբերյալ:

 **Օրենսգրքի 105-րդ հոդվածի համաձայն՝** էներգետիկայի բնագավառում և էներգասպառման ոլորտում պետական տեխնիկական վերահսկողություն իրականացնող լիազորված պետական մարմնի տեխնիկական վերահսկողական գործառույթների իրականացմանը խոչընդոտելը կամ թույլ չտալը, ինչպես նաև այդ մարմնի տված կարգադրագրերը չկատարելը առաջացնում է տուգանքի նշանակում քաղաքացիների նկատմամբ` սահմանված նվազագույն աշխատավարձի քսանապատիկի չափով, իսկ պաշտոնատար անձանց նկատմամբ` սահմանված նվազագույն աշխատավարձի հիսնապատիկի չափով:

Վարչական իրավախախտումների վերաբերյալ օրենսգրքի իմաստով պաշտոնատար անձ է համարվում տնտեսավարող սուբյեկտի միանձնյա գործադիր մարմնի իրավասություններն իրականացնող անձը կամ կոլեգիալ գործադիր մարմնի անդամը կամ կազմակերպչական, կարգադրական կամ վարչատնտեսական գործառույթներ իրականացնող ղեկավար անձը:

Վերոնշյալ օրենսդրական պահանջների և չափորոշիչների հաշվառմամբ` վարչական վարույթի նյութերի հետազոտումից պարզվել է, որ իրավախախտման փաստը հաստատող բավարար ապացույցներ վարչական վարույթի նյութերում առկա են, որով և հիմնավորվել է նշված իրավախախտման փաստը:

 Վերոգրյալի հիման վրա և ղեկավարվելով Վարչական իրավախախտումների վերաբերյալ օրենսգրքի 105-րդ, 2321-րդ, 281-րդ հոդվածներով և 282-րդ հոդվածի 1-ին կետով՝

**Ո Ր Ո Շ Ե Ց Ի**

«ՀԵՆՈ ԵՎ ՈՐԴԻՆԵՐ» ՍՊ ընկերության տնօրեն Գագիկ Հարությունյանին ենթարկել վարչական պատասխանատվության՝ նրա նկատմամբ նշանակելով վարչական տույժ՝ տուգանք՝ 50․000 (հիսուն հազար) ՀՀ դրամ գումարի չափով։

**Ծանոթություն.**

Սույն որոշումը կարող է բողոքարկվել այն սահմանված կարգով հանձնելու (հանձնված համարվելու) օրվանից հետո՝ երեսուն օրվա ընթացքում Տեսչական մարմին կամ ՀՀ վարչական դատարան՝ օրենքով սահմանված կարգով և ժամկետներում:

Տուգանքը պետք է վճարվի տուգանք նշանակելու մասին որոշումը հանձնելու օրվանից ոչ ուշ, քան տասնհինգ օրվա ընթացքում, իսկ այդ որոշումը գանգատարկելու կամ բողոքարկելու դեպքում՝ գանգատը կամ բողոքը առանց բավարարման թողնելու մասին ծանուցման օրվանից ոչ ուշ, քան տասնհինգ օրվա ընթացքում:

Տուգանքի գումարն անհրաժեշտ է վճարել ՀՀ պետական բյուջե՝ Հայաստանի Հանրապետության ֆինանսների նախարարության կենտրոնական գանձապետարանի՝ **900005001517** հաշվեհամարին:

Տուգանքի գումարը վճարելիս անհրաժեշտ է նպատակը դաշտում նշել որոշման համարը։

|  |  |  |
| --- | --- | --- |
|  |  | **ԳԱՐԵԳԻՆ ԽԱՉԱՏՐՅԱՆ** |